CELEX: 31985R3333
Language: el
Date: 1985-11-26 00:00:00
Title: Κανονισμός (ΕΟΚ) αριθ. 3333/85 του Συμβουλίου της 26ης Νοεμβρίου 1985 για την παράταση της ισχύος των κανονισμών (ΕΟΚ) αριθ. 1893/79 και (ΕΟΚ) αριθ. 2592/79 που αφορούν την καταγραφή των εισαγωγών αργού πετρελαίου στην Κοινότητα

Avis juridique important

|

31985R3333

Κανονισμός (ΕΟΚ) αριθ. 3333/85 του Συμβουλίου της 26ης Νοεμβρίου 1985 για την παράταση της ισχύος των κανονισμών (ΕΟΚ) αριθ. 1893/79 και (ΕΟΚ) αριθ. 2592/79 που αφορούν την καταγραφή των εισαγωγών αργού πετρελαίου στην Κοινότητα  

Επίσημη Εφημερίδα αριθ. L 318 της 29/11/1985 σ. 0002 - 0002 Ισπανική ειδική έκδοση: Κεφάλαιο 12 τόμος 5 σ. 0008  Πορτογαλική ειδική έκδοση : Κεφάλαιο 12 τόμος 5 σ. 0008 

***** ΚΑΝΟΝΙΣΜΟΣ (ΕΟΚ) αριθ. 3333/85 ΤΟΥ ΣΥΜΒΟΥΛΙΟΥ  της 26ης Νοεμβρίου 1985  για την παράταση της ισχύος των κανονισμών (ΕΟΚ) αριθ. 1893/79 και (ΕΟΚ) αριθ. 2592/79 που αφορούν την καταγραφή των εισαγωγών αργού πετρελαίου στην Κοινότητα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 103,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 1893/79 (1), όπως τροποποιήθηκε τελευταία με τον κανονισμό (ΕΟΚ) αριθ. 110/83 (2) και του οποίου η ισχύς λήγει στις 31 Δεκεμβρίου 1985, το Συμβούλιο έχει θεσπίσει την καταγραφή των εισαγωγών αργού πετρελαίου στην Κοινότητα·  ότι, με τον κανονισμό (ΕΟΚ) αριθ. 2592/79 (3), όπως τροποποιήθηκε τελευταία από τον κανονισμό (ΕΟΚ) αριθ. 110/83 και του οποίου η ισχύς λήγει στις 31 Δεκεμβρίου 1985, το Συμβούλιο καθόρισε τους κανόνες σύμφωνα με τους οποίους πραγματοποιείται η καταγραφή στην Κοινότητα των εισαγωγών αργού πετρελαίου ή/και πετρελαϊκών προϊόντων που προβλέπεται από τον κανονισμό (ΕΟΚ) αριθ. 1893/79·  ότι τα κράτη μέλη και η Επιτροπή πρέπει να ενημερώνονται τακτικά για το κόστος του εφοδιασμού σε αργό πετρέλαιο· ότι είναι, συνεπώς, σκόπιμο να διατηρηθεί ο μηχανισμός πληροφόρησης για τις εισαγωγές αργού πετρελαίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 του κανονισμού (ΕΟΚ) αριθ. 1893/79 και στο άρθρο 8 του κανονισμού (ΕΟΚ) αριθ. 2592/79, η ημερομηνία της 31ης Δεκεμβρίου 1985 αντικαθίσταται από την ημερομηνία της 31ης Δεκεμβρίου 1988.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Νοεμβρίου 1985  Για το Συμβούλιο  Ο Πρόεδρος  J. F. POOS  (1) ΕΕ αριθ. L 220 της 30. 8. 1979, σ. 1.  (2) ΕΕ αριθ. L 16 της 20. 1. 1983, σ. 4.  (3) ΕΕ αριθ. L 297 της 24. 11. 1979, σ. 1.